Donderdagoggend: 25 Februarie 2016 - Weather Forecasting for South Africa
Donderdagoggend: 25 Februarie 2016
​Goeie môre almal: Hallo Kenya: Apart from an odd shower or two in the south-west this morning not much, a few cloudy patches and then there is a chance for a few showers, again in the south-west and in the north by this afternoon/evening.
Daar is kolle reën vanoggend, daar van De Aar se distrik, oor Hopetown, Colesberg en dele in en om Drie Susters. As julle kyk onder Woensdagaand se kommentaar sal julle sien daar is ‘n boer wat heelwat reën gemeet het noord van Vryburg, Vryburg self (die dorp) het so 2 sarsies gekry wat saam amper 20mm was. In ‘n droogte jaar is dit goed, dit sal help, maar dit is nog glad nie genoeg om eers te dink dat dit ‘n droogte sal breek nie, daarvoor reën dit teveel in kolle en strepe en nie algemeen nie.
Op die 2de foto gee ek weer ‘n kombinasie waar ek dink daar gaan reën wees, groen soos gewoonlik ‘n ietwat beter kans en in die geel strook ‘n kleiner kans. Die model toon ‘n redelike goeie verspreiding maar die kolletjies met 20mm en meer is baie min. In die algemeen gee die model tussen 5-15mm, so as jy meer kry dan is jy gelukkig, en onthou al breek dit nie die droogte nie, ons moet dankie sê vir elke druppel wat val.
Ek het laasnag lekker reën gekry, in ou terme ‘n lekker duim reën, in 2 sarsies, die storm het net noord van my begin ontwikkel so klein bietjie suid-oos beweeg en toe weer terug gekom. Dit is ‘n duidelike aanduiding dat daar nie goeie stuur strome in die bolug is nie. Dit was Dinsdagaand se kant wat hier ook ‘n sel net wes van my ontwikkel het, het geen reën gemaak nie en 2 ure later het die storm verdwyn..
Sal weer later vandag opdateer….